
MINISTARSTVO POLJOPRIVREDE

Na temelju članka 10. stavka 9., a u svezi stavaka 10. i 11. Zakona o poljoprivredi (Narodne novine“30/2015) ministar poljoprivrede donosi
PRAVILNIK

O PROVEDBI MJERE M01 „PRENOŠENJE ZNANJA I AKTIVNOSTI INFORMIRANJA“ PODMJERE 1.1 „POTPORA ZA STRUKOVNO OSPOSOBLJAVANJE I AKTIVNOSTI ZA STJECANJE VJEŠTINA“, PODMJERE 1.2. „POTPORA ZA DEMONSTRACIJSKE I INFORMATIVNE AKTIVNOSTI“, IZ PROGRAMA RURALNOG RAZVOJA REPUBLIKE HRVATSKE ZA RAZDOBLJE 2014.-2020.
I. OPĆE ODREDBE

Članak 1.

Ovim se Pravilnikom utvrđuju način i uvjeti provedbe Mjere 1 „Prenošenje znanja i aktivnosti informiranja“, (u daljnjem tekstu: Mjera 01) iz Programa ruralnog razvoja Republike Hrvatske za razdoblje 2014-2020. (u daljnjem tekstu: Program), a prema članku 14. Uredbe (EU) br. 1305/2013 Europskog Parlamenta i Vijeća od 17. prosinca 2013. godine o potpori ruralnom razvoju iz Europskog poljoprivrednog fonda za ruralni razvoj (EPFRR) i stavljanju izvan snage Uredbe Vijeća (EZ) br. 1698/2005 Službeni list Europske unije od, L34 (u daljnjem tekstu: Uredba).
Članak 2.
(1) Pojedini pojmovi u smislu ovoga Pravilnika imaju sljedeće značenje:
»Tip operacije« je skup aktivnosti koji doprinosi ostvarivanju ciljeva jednog ili više prioriteta Europske unije na koje se odnose 

»Projekt/operacija« je cjelokupna i sveobuhvatna aktivnost, koja se sastoji od prihvatljivih i neprihvatljivih troškova te pripada određenom tipu operacije.

»Prihvatljivi troškovi« u smislu ovog Pravilnika su troškovi koji mogu biti sufinancirani iz Programa.
»Sustavi kvalitete« podrazumijevaju sustav zaštićenih oznaka izvornosti i zaštićenih oznaka zemljopisnog podrijetla; sustav zajamčeno tradicionalnog specijaliteta; te sustav neobaveznih izraza kvalitete

»Javna potpora« je svaki oblik potpore iz javnih izvora Republike Hrvatske i potpora iz proračuna Europskog poljoprivrednog fonda za ruralni razvoj.

»Intenzitet potpore« izražen je kao postotni udio javne potpore u prihvatljivim troškovima provedbe aktivnosti.

»Korisnik mjere« je svaki subjekt kojem je dodijeljena Odluka o dodjeli sredstava, a koji je izravno odgovoran za početak, upravljanje, provedbu i rezultate projekta.
„Sudionik edukacije“ je fizička osoba kojoj je korisnik mjere pružio uslugu edukacije u sklopu neke od operacija ove mjere.
»Završetak aktivnosti» je dan podnošenja Zahtjeva za isplatu.

»Mladi poljoprivrednik» je osoba koja nije starija od 40 godina na dan završetka edukacije, izuzev u slučaju ako se radi o korisniku mjera 4 i 6 Programa, kada se primjenjuju odredbe Pravilnika o provedbi spomenutih mjera.  
»Program osposobljavanja“ (u daljnjem tekstu: Program) je dokument kojim se definiraju sadržaji koje korisnik treba realizirati, a koje odobrava Povjerenstvo imenovano od strane Ministra nadležnog za područje poljoprivrede. Program treba sadržavati detaljno razrađenu satnicu za svaki tip edukacije/temu, uključujući i popis stručnih osoba za svaki tip edukacije/temu.
Uz Program osposobljavanja, korisnik obavezno dostavlja dokaz o radnom statusu stručnih osoba (Ugovor o radu, odnosno Ponudu/Pismo namjere o angažmanu vanjskih stručnjaka). 
»Stručna osoba/predavač» je osoba koje ima završen dodiplomski/diplomski sveučilišni studij odgovarajuće struke, ovisan o tipu edukacije/temi iz kojeg se provodi osposobljavanje i 3 godine radnog iskustva ili ima najmanje 15 godina profesionalnog iskustva iz određenog područja. 
(2) Ostali pojmovi korišteni u ovom Pravilniku imaju jednako značenje kao pojmovi uporabljeni u Uredbi.
Članak 3.

(1) Upravljačko tijelo Programa je Uprava za upravljanje EU fondom za ruralni razvoj, EU i međunarodnu suradnju (u daljnjem tekstu: Upravljačko tijelo), Ministarstva poljoprivrede (u daljnjem tekstu: Ministarstvo). 

(2) Operativnu provedbu Programa obavlja Agencija za plaćanja u poljoprivredi, ribarstvu i ruralnom razvoju (u daljnjem tekstu: Agencija za plaćanja).
Članak 4.

Sastavni dio ovoga Pravilnika čine:
Prilog 1 Kriteriji rangiranja
Prilog II  Plan troškova
Prilog III Obrazac Programa osposobljavanja
Prilog IV Označavanje aktivnosti sufinanciranih iz EU proračuna
PODMJERE
Članak 5.

(1) U okviru Mjere 1 korisnicima se dodjeljuje potpora koja se može ostvariti kroz sljedeće podmjere:

a) 1.1. Potpora za strukovno osposobljavanje i aktivnosti za stjecanja vještina

b) 1.2. Potpora za demonstracijske i informativne aktivnosti
(2) Potpora se ne odnosi na poduke ili obuke koje čine sastavni dio uobičajenih obrazovnih programa i koje su dio redovitog obrazovanja na srednjoškolskoj i višoj razini.
(3) Ovaj Pravilnik definira provedbu operacija 1.1.3., 1.1.4. i 1.2.1.
TIPOVI OPERACIJA PODMJERE 1.1.
Članak 6.
1.1.3. Strukovno osposobljavanje za mlade poljoprivrednike 
1.1.4. Radionice za subjekte koji su uključeni u kratke lance opskrbe i proizvođačke grupe i organizacije
TIP OPERACIJE 1.1.3.
Članak 7.
1) Edukacija mladih poljoprivrednika namijenjena je poljoprivrednicima koji spadaju u kategoriju mladih, a koji nemaju formalno srednje, više ili visoko školsko obrazovanje poljoprivrednog, veterinarskog ili smjera prerade hrane, kao ni završen verificirani tečaj za navedena zanimanja. 
2) Edukacija mladih poljoprivrednika provodi se prema Programu, u trajanju od 80 sati teoretske i  praktične nastave. 
Programi obuke za mlade poljoprivrednike sastoje se od dva dijela.
 Opći dio u trajanju od 16 sati, obuhvaćati će sljedeća područja: 

- Osnivanje i upravljanje poljoprivrednim gospodarstvom

- Marketing i tržište
- Standardi EU (okoliš, zdravlje, higijena) i načela višestruke sukladnosti
- Zakonodavstvo

- Osnove računovodstva
- sigurnost na radu i sl..

Posebni dio u trajanju od 64 sati edukacije (teoretske i praktične nastave), obuhvaćati će sljedeća područja: 

· Ratarstvo

· Stočarstvo

· Voćarstvo

· Povrćarstvo

· Maslinarstvo

· Vinogradarstvo i vinarstvo

· Ukrasno i ljekovito bilje

Javni natječaj se raspisuje za svako pojedino područje posebnog dijela edukacije, a svi moraju obuhvaćati teme općeg dijela.

KORISNICI 

Članak 8.
Privatne  i javne institucije, registrirane za djelatnost obrazovanja 
Sudionici edukacije su mladi poljoprivrednici 
TIP OPERACIJE 1.1.4.
Članak 9.
1) Radionice u okviru ove operacije pružati će potrebna znanja vezano za poticanje uspostave proizvođačkih grupa i organizacija, kratkih lanaca prodaje, sustava kvalitete i dr.
2) Radionice u okviru ove operacije se provode prema Programu u trajanju od 12 sati, prema temama koje će biti navedene u Javnom natječaju, a odnositi će se na:
- sigurnost i kakvoću hrane
- uspostavu proizvođačkih grupa i organizacija

- postizanje dodane vrijednosti proizvoda i njihov plasman, 

- sustave kvalitete
- informiranje proizvođača s pravnim i zakonodavnim okvirom

- organiziranje i uspostavljanje kratkih lanaca prodaje proizvoda na lokalnom tržištu,
- marketing proizvoda,
- tečaj poslovnog upravljanja i dr. 

KORISNICI 

Članak 10.

Privatne i javne institucije, registrirane za obavljanje djelatnosti obrazovanja
Sudionici edukacije su poljoprivrednici (nositelji, članovi i zaposlenici poljoprivrednog gospodarstva), proizvođačke grupe i organizacije koje posluju u ruralnim područjima. 
PRIHVATLJIVI TROŠKOVI 
(za operacije 1.1.3. i 1.1.4.)

Članak 11.

Prihvatljivi troškovi uključuju:

a) troškove pripreme i provedbe edukacija 

- troškovi stalno zaposlenog osoblja/predavača(plaće/naknade, putni troškovi, dnevnice)

- troškovi stručnih osoba angažiranih od strane Korisnika

- troškovi izrade edukacijskih materijala (brošure, skripte, knjige), 

b) trošak najma prostora/površina/strojeva i opreme (ukoliko isti nisu u vlasništvu korisnika) nužnih za provođenje programa osposobljavanja.  

c) troškovi sudionika edukacije 
- putni troškovi,

- troškovi smještaja.

Najviši iznos potpore koju korisnik ostvaruje po održanoj edukaciji/radionici biti će naznačen u javnom natječaju.
PODMJERA 1.2.
Članak 12.
Podmjera 1.2.sastoji se od operacije:
1.2.1. Demonstracijskih aktivnosti 

PROGRAM DEMONSTRACIJSKIH AKTIVNOSTI

Članak 13.

1) Program demonstracijskih aktivnosti provodi se u svrhu upoznavanja poljoprivrednih proizvođača, prerađivača, šumoposjednika i drvoprerađivača, s novim tehnologijama, inovativnim rješenjima s ciljem povećanja produktivnosti u poljoprivrednom i šumarskom sektoru.

Demonstracijske aktivnosti odnose se na područje poljoprivrede, šumarstva i prerade hrane.
Uz prijavu na javni poziv, korisnik dostavlja Program za provođenje demonstracijskih aktivnosti. 
KORISNICI 
Članak 14.
Korisnici potpore su privatne i javne institucije i udruge čije je djelovanje vezano za područje poljoprivrede, šumarstva i prerade hrane. Demonstracijska aktivnost mora biti povezana uz odgovarajuće područje. 
Zastupnici proizvođača poljoprivredne i šumarske mehanizacije i opreme, zaštitnih sredstava i drugog poljoprivrednog repromaterijala nisu prihvatljivi korisnici.
PRIHVATLJIVI TROŠKOVI
Članak 15.

Prihvatljivi troškovi uključuju:

a) troškove pripreme i provedbe edukacija 

- troškove stalno zaposlenog osoblja/predavača (plaće/naknade, putni troškovi, dnevnice)

- troškovi stručne osobe angažiranih od strane Korisnika

- troškovi izrade edukacijskih materijala (brošure, skripte, knjige), 

b) trošak najma prostora/površina/strojeva/opreme (ukoliko isti nije u vlasništvu korisnika) za potrebe provedbe aktivnosti,

c) troškovi sudionika edukacije  
- putni troškovi,

- troškovi smještaja.

NEPRIHVATLJIVI TROŠKOVI

Članak 16.
Neprihvatljivi troškovi za sufinanciranje u Podmjeri 1.1. i 1.2 jesu:

- porez na dodanu vrijednost (u daljnjem tekstu: PDV), osim PDV-a koji je prihvatljiv kao trošak sukladno posebnim propisima o PDV-u, 
- drugi porezi, naknade, doprinosi,

- kamate; 

- novčane kazne, financijske kazne i troškovi parničnog postupka;

- bankovni troškovi, troškovi jamstava i slične naknade;

- troškovi pretvaranja, naknade i tečajni troškovi, kao i drugi čisto financijski izdaci;

- troškovi osiguranja;

- izdaci nastali u državnoj administraciji, uključujući Agenciju za plaćanja, posebice tekući izdaci, izdaci iznajmljivanja i plaće osoblja zaposlenog na upravljanju, provedbi, praćenju i kontroli;
POTPORA
Članak 17.
· Intenzitet javne potpore iznosi do 100% od ukupnih prihvatljivih troškova. 
· Iznos sredstava koji se isplaćuje korisniku određuje se temeljem priznanja stvarnih troškova koje obračunava korisnik
· Da bi ostvario pravo na povrat sredstava, korisnik će morati zadovoljiti uvjet o minimalnom broju sudionika za operacije 1.1.3. i 1.1.4 koji će biti propisan u Javnom natječaju.  
III OPĆI UVJETI

Članak 18.

1. Korisnik mora imati podmirene odnosno regulirane financijske obveze prema državnom proračunu u trenutku podnošenja Zahtjeva za potporu.

2. Subjekti koji su u postupku predstečajne nagodbe, stečaju ili likvidaciji nisu prihvatljivi kao korisnici.
3. Sudionik edukacije/radionice treba u potpunosti odslušati program kako bi mu korisnik potpore mogao isplatiti propisane troškove
4. Korisnik obavlja administrativnu kontrolu svih troškova i provjeru prihvatljivosti sudionika koji moraju biti u skladu s odredbama ovoga Pravilnika.

5. Zbirni obračun troškova sudionika, korisnik dostavlja na obrascu OSE1 kao prilog Zahtjevu za isplatu

6. Korisnik je dužan voditi evidencije polaznika svih edukacija

KRITERIJI ODABIRA
Članak 19. 
1. Za sve Zahtjeve za potporu pristigle na natječaj, za tipove operacija 1.1.3. i 1.1.4. i  provest će se postupak odabira u dvije faze:
(I) Pred-odabir u kojem se selektiraju pristigli Zahtjevi za potporu temeljem sljedećih kriterija:
	Kriteriji
	Bodovi

	1. Stručne osobe/predavači
	max.10

	Sve stalno zaposleni

Većina stalno zaposlenih

Većina/sve vanjski stručnjaci
	10
8
4

	2.
Iskustvo korisnika  u  obrazovanju 
	max.10

	Više od 6 godina iskustva u obrazovanju 
	10

	3-6 godina iskustva u obrazovanju 
	7

	Manje od 3 godine  iskustva u obrazovanju 
	4


	MAKSIMALNI BROJ BODOVA
	max.30

	PRAG PROLAZNOSTI
	 8


Programi onih Zahtjeva za potporu koji zadovolje prag prolaznosti na kriterijima pred-odabira upućuju se Ministarstvu poljoprivrede, u kojem stručno povjerenstvo ocjenjuje kvalitetu Programa. Programu se dodjeljuju bodovi temeljem kriterija koje određuje Povjerenstvo posebnim aktom. Nakon ocjene svih Programa, Ministarstvo šalje Agenciji rang ljestvicu koja vrši konačno rangiranje zahtjeva za potporu u II. fazi.
II faza
Temeljem ostvarenih bodova iz I faze i temeljem ostvarenih bodova kod ocjene Programa, formira se konačna rang lista.

	Kriteriji
	Bodovi

	Bodovi iz faze I
	max. 30

	Bodovi – ocjena Programa
	max. 50

	UKUPNO
	80


Za operaciju 1.2.1. Kriteriji odabira se ne primjenjuju te se odabire svaki korisnik čiji Program demonstracijske aktivnosti odobri Povjerenstvo.
(1) Prednost na rang-listi ima Zahtjev s većim brojem bodova.

(2) U slučaju kada dva ili više Zahtjeva imaju isti broj bodova, odabire se onaj s ranijim datumom i vremenom podnošenja Zahtjeva za potporu.

IV. ZAHTJEV ZA POTPORU, POSTUPAK OBRADE I DONOŠENJE ODLUKE

PODNOŠENJE ZAHTJEVA ZA POTPORU

Članak 20.
(1)
Zahtjev za potporu se podnosi temeljem Natječaja o provedbi Podmjere 1.1. „Potpora za strukovno osposobljavanje i aktivnosti za stjecanje vještina“ i Natječaja o provedbi Podmjere 1.2 „Potpora za demonstracijske i informativne aktivnosti“ koje raspisuje Agencija za plaćanja.

(2)
Natječaj iz stavka 1. ovoga članka objavljuje se u „Narodnim novinama“ i na mrežnim stranicama Agencije za plaćanja (www.apprrr.hr) i Ministarstva poljoprivrede (www.mps.hr). 

(3)
Natječajem iz stavka 1. ovoga članka određuju se rokovi i uvjeti za podnošenje Zahtjeva za potporu za dodjelu sredstava iz EPFRR-a, Podmjera 1.1 i Zahtjeva za potporu za dodjelu sredstava iz EPFRR-a Podmjera 1.2.

(4)
Zahtjev za potporu korisnik podnosi u elektronskom obliku putem AGRONET sustava (u daljnjem tekstu: AGRONET). Način podnošenja Zahtjeva za potporu pojašnjen je u Vodiču za korisnike potpora iz EPFRR, Podmjera 1.1. „Potpora za strukovno osposobljavanje i aktivnosti za stjecanje vještina“ i Podmjera 1.2 „Potpora za demonstracijske i informativne aktivnosti“ (u daljnjem tekstu: Vodič za korisnike) koji se nalazi na mrežnim stranicama Agencije za plaćanja (www.apprrr.hr). 

(5)
AGRONET je zaštićena mrežna aplikacija namijenjena korisnicima za upis u Evidenciju korisnika potpora u ruralnom razvoju i ribarstvu (u daljnjem tekstu: Evidencija korisnika), pregled uputa za korištenje AGRONET-a, pregled pravne osnove, elektronsko popunjavanje Zahtjeva za potporu/ /isplatu/odustajanje/isplatu predujma, preuzimanje sljedećih dokumenata:
a) Odluka o dodjeli sredstava,
b) Odluka o odbijanju,

c) Izmjena Odluke o dodjeli sredstava,

d) Potvrda o odustajanju,

e) Odluka o isplati,

f) Odluka o odbijanju Zahtjeva za isplatu.
 (6)
Korisnik mora biti upisan u Evidenciji korisnika kako bi mu Agencija za plaćanja dodijelila korisničko ime i zaporku kojima se prijavljuje u AGRONET. 

(7)
Upute za upis u Evidenciju korisnika i za korištenje AGRONET-a će biti dostupne na mrežnim stranicama Agencije za plaćanja (www.apprrr.hr).

(8)
Prilikom podnošenja Zahtjeva za potporu korisnici su obavezni učitati u AGRONET svu dokumentaciju propisanu Natječajem. Dokumentacija koju je obvezno dostaviti i u izvorniku, propisuje se Natječajem.  

(9)
Po završetku elektronskog popunjavanja Zahtjeva za potporu u AGRONET-u, korisnik je dužan u roku propisanom Natječajem dostaviti, preporučenom pošiljkom s povratnicom ili osobno, ovjerenu Potvrdu o podnošenju Zahtjeva za potporu zajedno s propisanom dokumentacijom u izvorniku u papirnatom obliku.

(10)
Potvrda iz stavka 9. ovoga članka i propisana dokumentacija u izvorniku dostavlja se na adresu koja će biti propisana Natječajem.

(11)
Vrijeme podnošenja Zahtjeva za potporu podrazumijeva vrijeme slanja dokumentacije navedene u stavku 9. ovoga članka u slučaju slanja preporučenom pošiljkom s povratnicom ili vrijeme zaprimanja u Agenciju za plaćanja ukoliko se dostavlja osobno.

ADMINISTRATIVNA KONTROLA ZAHTJEVA ZA POTPORU

Članak 21.
(1) Zahtjevi za potporu  pristigli po objavljenom Natječaju iz članka xx. ovoga Pravilnika, obrađuju se po redoslijedu zaprimanja.

(2) Prilikom administrativne kontrole Zahtjeva za potporu utvrđuje se pravovremenost, potpunost, udovoljavanje propisanim uvjetima i kriterijima, broj bodova sukladno kriterijima odabira te maksimalni iznos prihvatljivih troškova.
(3) Nakon administrativne kontrole Zahtjeva za potporu, formira se Rang lista na način propisan u članku xx. (Rangiranje Zahtjeva za potporu) ovoga Pravilnika. 

(4) Nepravovremeni Zahtjevi za potporu ne razmatraju se te se korisniku izdaje Odluka o odbijanju.

(5) Ukoliko je potrebno tražiti dodatna obrazloženja/ispravke, Agencija za plaćanja će putem elektroničke pošte od korisnika tražiti  obrazloženje/ispravak. Korisnik je dužan u roku od pet radnih dana od slanja elektroničke pošte od strane Agencije za plaćanja dostaviti obrazloženje/ispravak.
(6) Ukoliko korisnik traženo obrazloženje/ispravak ne dostavi sukladno stavku 5. ovoga članka Agencija za plaćanja izdaje Odluku o odbijanju.
(7) Natječajem će biti propisana dokumentacija koju je korisnik obavezan učitati uz Zahtjev za potporu.  

(8) Ukoliko korisnik uz Zahtjev za potporu ne učita dokumentaciju propisanu Natječajem Agencija za plaćanja će izdati Odluku o odbijanju.
JAVNA NABAVA
Članak 22.
(1) Postupak javne nabave za nabavu robe/radova/usluga koje su predmet ovog pravilnika provodi se prema Zakonu o javnoj nabavi i provode ga oni korisnici koji su obveznici primjene Zakona o javnoj nabavi. Agencija za plaćanja vrši administrativnu kontrolu provedbe postupka javne nabave.

(2) Zajedno sa Zahtjevom za potporu korisnik dostavlja Agenciji prijedlog dokumentacije za nadmetanje s prilozima te popratnom dokumentacijom koja se propisuje Natječajem. Po pregledu dostavljene dokumentacije, Agencija može korisniku uputiti dopis ukoliko postoje određene nejasnoće.

(3) Po dovršetku postupka javne nabave, korisnik dostavlja Agenciji za plaćanja dokumentaciju iz provedenog postupka javne nabave.

(4) Zajedno sa Zahtjevom za isplatu korisnik dostavlja dokumentaciju vezano uz postupak javne nabave i izvršenje ugovora. Ukoliko korisnik sa Zahtjevom za isplatu ne dostavi propisanu dokumentaciju, Agencija donosi Odluku o odbijanju Zahtjeva za isplatu.

(5) Korisnik je u obvezi dostaviti dokumentaciju iz postupka javne nabave u elektronskom obliku na CD-u/DVD-u. Popis dokumentacije i način predaje dokumentacije na elektronskom mediju propisuje se Natječajem.

(6) Ukoliko je potrebno tražiti dodatna obrazloženja vezano uz dostavljenu dokumentaciju vezano uz postupak javne nabave, Agencija za plaćanja će korisniku dostaviti Zahtjev za dopunu/ispravak/obrazloženje.

(7) Korisnik je dužan u roku od 10 dana od dana zaprimanja Zahtjeva za dopunu/ispravak/obrazloženje  dostaviti dopunu/ispravak/obrazloženje.

(8) Kontrolni mehanizmi koje temeljem ovog Pravilnika provodi Agencija za plaćanja ne mogu se smatrati kontrolnim mehanizmima u smislu Zakona o javnoj nabavi. Kontrole Agencije za plaćanja ne mogu rezultirati formalno pravnim posljedicama propisanim Zakonom o javnoj nabavi.

RANGIRANJE ZAHTJEVA ZA POTPORU

Članak 23.

(1) Nakon zaprimanja Zahtjeva za potporu, Zahtjevima se dodjeljuju bodovi temeljem kriterija odabira iz članka xx. ovoga Pravilnika. 

(2) Ukoliko korisnik prilikom podnošenja Zahtjeva za potporu ne učita dokumentaciju na temelju koje se dodjeljuju bodovi sukladno kriterijima odabira, Zahtjevu se neće dodijeliti bodovi za određeni kriterij odabira što će rezultirati manjim ukupnim brojem bodova. 

(3) Nakon administrativne kontrole pristiglih Zahtjeva za potporu, za sve potpune, pravovremene i prihvatljive Zahtjeve za potporu formira se Rang lista sukladno kriterijima odabira koji su navedeni u članku xx. ovoga Pravilnika. 

(4) U slučaju da dva ili više Zahtjeva za potporu imaju isti broj bodova prednost na Rang listi imaju Zahtjevi s ranijim vremenom podnošenja Zahtjeva za potporu na Natječaj (datum, sat, minuta, sekunda). 

(5) Ukoliko dva ili više Zahtjeva za potporu imaju jednaki broj bodova i jednako vrijeme podnošenja Zahtjeva za potporu, a navedeno uvjetuje dodjelu potpore provest će se postupak izvlačenja slučajnim odabirom, u prisutnosti javnog bilježnika.

IZDAVANJE ODLUKA

Članak 24.

(1) U slučaju kada se nakon zaprimanja svih Zahtjeva za potporu i provjere ukupnog traženog iznosa potpore utvrdi da ima dovoljno raspoloživih sredstava, Agencija za plaćanja će izdati Odluke po završetku administrativne kontrole svakog pojedinačnog Zahtjeva za potporu.

(2) Agencija za plaćanja će nakon obrade Zahtjeva za potporu donijeti: 

a) Odluku o dodjeli sredstava, u slučaju: 

-     ispunjavanja uvjeta i kriterija propisanih ovim Pravilnikom i Natječajem.

b) Odluku o odbijanju, u slučaju: 

· neispunjavanja uvjeta i kriterija propisanih ovim Pravilnikom i Natječajem, 

· nepravovremeno podnesenih Zahtjeva za potporu,

· nepotpunih Zahtjeva za potporu,

· nepravovremeno dostavljenih i/ili nepotpunih odgovora na Zahtjev za obrazloženje/ispravak,

· utvrđene nepravilnosti, 

· da se utvrdi da su informacije dostavljene od strane korisnika ili ponuditelja lažne ili pogrešne,

· sprječavanja posjeta održavanju aktivnosti predstavnicima Agencije za plaćanja od strane korisnika,

· da se utvrdi da su uvjeti za stjecanje pogodnosti stvoreni umjetno i suprotno ciljevima  sektorskog poljoprivrednog gospodarstva sukladno članku 60. Uredbe (EU) br. 1306/2013 Europskog parlamenta i Vijeća od 17. prosinca 2013. o financiranju, upravljanju i nadzoru zajedničke poljoprivredne politike i o stavljanju izvan snage uredbi Vijeća (EEZ) br. 352/78, (EZ) br. 165/94, (EZ) br. 2799/98, (EZ) br. 814/2000, (EZ) br. 1290/2005 i (EZ) br. 485/2008 (SL L 347, 20. 12. 2013),????
· da se utvrdi da je ulaganje za koje je podnesen Zahtjev za potporu za financiranje unutar EPFRR-a, financirano drugim sredstvima proračuna EU,

· da se utvrdi prekoračenje najvećeg dozvoljenog iznosa javne potpore.

(3) U slučaju izdavanja odluka kako je navedeno u stavku 2. ovoga članka, Rang lista će se izraditi nakon provedenog postupka odlučivanja o prigovoru. 

Članak 25.

(1) Agencija za plaćanja će nakon obrade Zahtjeva za potporu donijeti:

a) Odluku o dodjeli sredstava, u slučaju:

· ispunjavanja uvjeta i kriterija propisanih ovim Pravilnikom i Natječajem.

(2) Odluku o odbijanju sukladno razlozima navedenim u članku xx. stavku x. točki x.

(3) Rang lista iz stavka x. ovoga članka je konačna i sastavni je dio konačnih Odluka iz stavka 5. točke a) ovoga članka i Odluka o odbijanu radi nedostatnosti raspoloživih sredstava.

(4) Odlukom iz stavka 5. točke a) utvrđuju se:

a) prihvatljivi troškovi,

b) najviši iznos javne potpore u Podmjeri 1.1 i Podmjeri 1.2., 

c) obveza čuvanja dokumentacije koja se odnosi na dodjelu sredstava iz EPFRR programa pet (5) godina od datuma konačne isplate potpore,

d) obveza informiranja javnosti o potpori sukladno EU zakonodavstvu,

e) obveza korisnika da dokumenti koji se odnose na plaćanje odobrenog projekta budu datirani nakon datuma podnošenja Zahtjeva za potporu, obveza korisnika da u svakom trenutku osigura nesmetani pristup i kontrolu na terenu koja se odnosi na potporu te obveza davanja na uvid cjelokupne dokumentacije vezane za sufinancirane troškove djelatnicima Agencije za plaćanja, Ministarstva, Agencije za reviziju sustava provedbe programa Europske unije (u daljnjem tekstu: ARPA), Europske komisije, Europskog revizorskog suda i Europskog ureda za borbu protiv prijevara (u daljnjem tekstu: OLAF),

f) zabrana prekoračenja najvećeg dozvoljenog iznosa javne potpore, 

g) podnošenje Zahtjeva za isplatu i ostale potrebne dokumentacije,

h) obveza korisnika da u bilo kojem trenutku osigura posjet aktivnosti od strane predstavnika Agencije za plaćanja,

i) obveza korisnika da osigura da svi podaci i informacije dostavljeni Agenciji za plaćanja budu točni,

j) obveza korisnika da dostavi Agenciji za plaćanja sve potrebne podatke koje Agencija za plaćanja zatraži,

k) obveza korisnika da prijavi Agenciji za plaćanja neposredno nakon njihovog nastanka sve promjene koje se odnose na uvjete prihvatljivosti sukladno člancima 15., 16. i 17. ovoga Pravilnika, 

s) 

t) zabrana poduzimanja radnji koje bi mogle dovesti do dvostrukog financiranja istih troškova iz proračuna EU.
(5) Za provedbu stavka 4. točke h) ovoga članka korisnik će provesti obvezu informiranja o potpori sukladno Prilogu IV. ovoga Pravilnika. 

PROMJENE PODATAKA O KORISNIKU

Članak 26.

(1) Promjene podataka o korisniku podrazumijevaju promjene podataka koji se nalaze u Evidenciji korisnika.

(2) Promjene iz stavka 1. ovoga članka korisnik podnosi putem AGRONET-a sukladno Uputi za upis u Evidenciju korisnika potpora u ruralnom razvoju i ribarstvu, kojeg korisnik može preuzeti sa službene mrežne stranice Agencije za plaćanja (www.apprrr.hr).

(3) 
Korisnik mora obavijestiti Agenciju za plaćanja o promjenama navedenim u stavku 1. ovoga članka nakon pojave događaja koji ih je izazvao.

(4) 
Po odobrenju/odbijanju Zahtjeva za promjenu podataka u Evidenciji korisnika, Agencija za plaćanja će korisniku poslati putem elektronske pošte obavijest da su promjene izvršene/nisu izvršene.
POTVRDA O ODUSTAJANJU I IZJAVA O PONIŠTENJU OBVEZE

Članak 27.

(1) U slučaju da korisnik želi odustati od dodjele sredstava iz EPFRR dužan je podnijeti Zahtjev za odustajanjem putem AGRONET-a na način opisan u Vodiču za korisnike.
(2) Ukoliko korisnik podnese Zahtjev za odustajanje u fazi administrativne kontrole Zahtjeva za potporu odnosno prije izdavanja Odluke, Agencija za plaćanja će prekinuti sve aktivnosti nad Zahtjevom za potporu te će korisniku izdati Potvrdu o odustajanju.

(3) Ukoliko korisnik podnese Zahtjev za odustajanje nakon izdavanja Odluke o dodjeli sredstava, Agencija za plaćanja će korisniku izdati Izjavu o poništenju obveze.

(4) Izjava o poništenju obveze se izdaje i u sljedećim slučajevima:

a) negativnog nalaza kontrole na terenu kada je utvrđena nepravilnost koja prelazi 50 posto ukupne vrijednosti projekta odnosno kada korisnik prekrši odredbe ovoga Pravilnika, Natječaja ili nije ispunio obveze određene Odlukom o dodjeli sredstava ili ako je utvrđena nepravilnost ujedno i sumnja na prijevaru,

b) ukoliko korisnik ne dostavi Zahtjev za isplatu.
ZAHTJEV ZA ISPLATU, POSTUPAK OBRADE I DONOŠENJE ODLUKE 

Članak 28.

(1) Potpora se korisniku isplaćuje temeljem Zahtjeva za isplatu.

(2) Korisnik može podnijeti Zahtjev za isplatu jednokratno. 

(3) Korisnik je nakon završene aktivnosti dužan dostaviti Zahtjev za isplatu u elektronskom obliku putem AGRONET sustava koji se nalazi na mrežnim stranicama Agencije za plaćanja (www.apprrr.hr). Način podnošenja Zahtjeva za isplatu pojašnjen je u Vodiču za korisnike.

(4) Prilikom podnošenja  Zahtjeva za isplatu korisnici su obvezni učitati u AGRONET svu dokumentaciju propisanu Natječajem. Dokumentacija koju je obvezno dostaviti i u izvorniku, propisuje se Natječajem. 

(5) Nakon podnošenja elektronskog Zahtjeva za isplatu u AGRONET-u, korisnik je dužan u roku propisanom Natječajem osobno ili preporučenom pošiljkom s povratnicom dostaviti ovjerenu Potvrdu o podnošenju Zahtjeva za isplatu zajedno s propisanom dokumentacijom u izvorniku u papirnatom obliku na adresu Agencije za plaćanja.

(6) Zahtjev za isplatu podrazumijeva Potvrdu o podnošenju Zahtjeva za isplatu te svu dokumentaciju propisanu Natječajem, pri čemu se vrijeme podnošenja Zahtjeva za isplatu smatra vrijeme slanja dokumentacije u slučaju slanja preporučenom pošiljkom s povratnicom ili vrijeme zaprimanja u Agenciju za plaćanja ukoliko se dostavlja osobno.

Članak 29.

(1) Zahtjev za isplatu treba sadržavati sve plaćene račune sukladno Listi prihvatljivih troškova, a svi priloženi računi moraju biti plaćeni u cijelosti.

(2) Korisniku se ne može isplatiti potpora u iznosu višem od iznosa navedenoga u Odluci o dodjeli sredstava.

(3) Za nepotpun Zahtjev za isplatu Agencija za plaćanja će izdati Zahtjev za dopunu/obrazloženje/ispravak kojim će od korisnika tražiti dostavljanje dokumentacije koja nedostaje. Korisnik je dužan dostaviti traženu dokumentaciju preporučenom pošiljkom ili osobno u Agenciju za plaćanja u roku od pet radnih dana od dana zaprimanja Zahtjeva za dopunu/obrazloženje/ispravak. Ukoliko tražena dokumentacija ne bude poslana u zadanom roku smatrat će se da je korisnik odustao od dijela iznosa potpore za koji dokumentacija nije dostavljena.

(4) Vremenom zaprimanja Zahtjeva za dopunu/obrazloženje/ispravak smatra se datum kada korisnik zaprimi preporučenu pošiljku.

(5) Ukoliko korisnik nije preuzeo Zahtjev za dopunu/obrazloženje/ispravak prilikom prve dostave, dostava preporučene pošiljke bit će ponovljena još jednom. Ukoliko  korisnik ne preuzme Zahtjev za dopunu niti nakon ponovljene dostave, Zahtjev za dopunu će se objaviti na oglasnoj ploči u sjedištu Agencije za plaćanja te će se dostava smatrati obavljenom istekom osmoga dana od dana stavljanja Zahtjeva za dopunu na oglasnu ploču. 

(6) Ukoliko korisnik ne dostavi Zahtjev za isplatu u propisanom roku izdat će mu se Izjava o poništenju obveze.

(7) Ukoliko korisnik dostavi Zahtjev za isplatu nakon propisanog roka, Agencija za plaćanja će izdati Odluku o odbijanju Zahtjeva za isplatu. 

(8)  Ukoliko se tijekom obrade Zahtjeva za isplatu utvrdi nepravilnost, a koja ne prelazi iznos od 50 posto ukupne vrijednosti odobrenih sredstava javne potpore, Agencija za plaćanja će odbiti iznos nepravilnog troška od Zahtjeva za isplatu i izdati Odluku o isplati u kojoj će ukupan iznos biti umanjen za iznos nepravilnog troška.

Članak 30.

(1) Nakon provjere Zahtjeva za isplatu s pripadajućom dokumentacijom, Agencija za plaćanja će korisniku izdati:

a)   Odluku o isplati, ili

b)  Odluku o odbijanju Zahtjeva za isplatu.

(2) Odluka o odbijanju Zahtjeva za isplatu izdaje se zbog:

a) neispunjavanja uvjeta propisanih ovim Pravilnikom, odnosno Natječajem,

b) dostavljanja Zahtjeva za isplatu nakon propisanog roka,

c)  ukoliko se tijekom obrade Zahtjeva za isplatu utvrdi nepravilnost, koja prelazi iznos od 50 posto ukupne vrijednosti odobrenih sredstava javne potpore,

d) onemogućavanja obavljanja kontrole na terenu,

e) utvrđenih razlika između dokumenata priloženih uz Zahtjev za isplatu i dokumenata zatečenih u kontroli na terenu,

f) utvrđene nepravilnosti kod koje je utvrđena i sumnja na prijevaru, a sredstva potpore nisu isplaćena korisniku. Provedbeno tijelo će zbog sumnje na prijevaru izvijestiti Državno odvjetništvo Republike Hrvatske (DORH) kako bi se pokrenuo postupak pred nadležnim

POVRAT SREDSTAVA

Članak 31.

(1) Agencija za plaćanja će Odlukom o povratu sredstava od korisnika zahtijevati povrat isplaćenih sredstava ako:

a) se utvrdi administrativna pogreška, učinjena od strane Agencije za plaćanja, Odlukom o povratu sredstava od korisnika će se zatražiti povrat tog iznosa,
b) ukoliko utvrđena nepravilnost prelazi iznos od 50 posto ukupne vrijednosti iznosa navedenog u Odluci o dodjeli potpore, Agencija za plaćanja će zahtijevati od korisnika povrat ukupno isplaćenih sredstava potpore, 

c) kontrola na terenu utvrdi nepravilnosti u korištenju sredstava isplaćenih po osnovi mjere,

d) je korisnik nezakonito ostvario pravo na isplatu novčanih sredstava.

(2) Korisnik iz stavka 1. ovoga članka dužan je isplaćena novčana sredstva vratiti u roku od

30 dana od primitka Odluke o povratu sredstava ili u slučaju Prigovora od dana zaprimanja Odluke Povjerenstva. 

(3) Ukoliko Korisnik nije vratio sredstva određena Odlukom o povratu sredstava na taj iznos

se nakon isteka roka iz stavka 2. ovoga članka obračunava zatezna kamata.

(4) U slučaju nepoštivanja roka za povrat sredstava Agencija za plaćanja će zatražiti zaštitu

svojih prava putem nadležnog suda.

Članak 32.

(1)  Svi akti koji proizlaze iz ovoga Pravilnika nisu upravni akti. 

(2) Korisnik može Povjerenstvu za rješavanje po prigovorima (u daljnjem tekstu: Povjerenstvo) koje imenuje ministar podnijeti prigovor na odluke koje proizlaze iz ovoga Pravilnika, i to iz:

· članka XX. stavka X. točke X) na Odluku o dodjeli sredstava,

· članka XX. stavka X. točke X) i članka XX. stavka X. točke X) na Odluku o odbijanju,,

· članka 29. stavka 1. točke b) na Odluku o odbijanju Zahtjeva za isplatu,

· članka 30. stavka 1. u slučajevima pod točkom b),c) i d) na Odluku o povratu sredstava.

(3) Ostali akti proizašli iz ovoga Pravilnika su konačni i korisnik nema pravo prigovora.

(4)
Akte iz stavaka 2. i 3. ovoga članka osim Izjave o poništenju obveze i Odluke o povratu sredstava korisnici su obvezni preuzeti putem AGRONET-a.  
(5)
Po objavi akata u AGRONET-u korisnik će biti obaviješten putem elektroničke pošte da u roku 5 dana iste mora preuzeti putem linka u AGRONET-u na kartici „ODLUKE“.
(6) 
Ukoliko korisnik ne preuzme akte iz stavka 2. ovoga članka s AGRONET-a u roku od 5 dana od trenutka njihova stavljanja na AGRONET, Agencija za plaćanja će ih objaviti na Oglasnoj ploči Agencije za plaćanja. 

(7) 
U slučaju iz stavka 6. ovoga članka, akti iz stavka 2. ovoga članka stupaju na snagu osmog dana od dana objave na Oglasnoj ploči Agencije za plaćanja.

(8) 
Korisnik može prigovore iz stavka 2. ovoga članka podnijeti u roku od osam (8) dana od dana preuzimanja akata iz stavka 2. ovoga članka u AGRONET-u ili dana objave na Oglasnoj ploči Agencije za plaćanja.

(9) 
Prigovori iz stavka 2. ovoga članka podnose se preporučenom pošiljkom s povratnicom, u dva primjerka Povjerenstvu putem Agencije za plaćanja.

(10) Povjerenstvo odlučuje po prigovorima iz stavka 2. ovoga članka u roku od deset (10) radnih dana od zaprimanja prigovora. 

(11)  Odluke Povjerenstva po prigovorima su konačne.

(12)  Nakon provedenog postupka odlučivanja o prigovoru kreirat će se konačna Rang lista za sve Zahtjeve za potporu zaprimljene na Natječaju koja će biti objavljena u sklopu Izvještaja o provedenom Natječaju koji će biti dostupan u AGRONET-u.

